ઓક્કે. 1936ની એ જીત બાદ બીજું વિશ્ર્વયુદ્ધ ફાટી નીકળતાં બે વાર ઑલિમ્પિક્સ મુલતવી રહે છે. બધું થાળે પડતાં 1946માં સમાચાર આવે છે કે 1948માં લંડનમાં ઑલિમ્પિક્સનું યોજાશે. ભારત એક રાષ્ટ્ર તરીકે દૂર દૂર ક્ષિતિજે આઝાદી નિહાળી રહ્યો છે, અને… 1936માં વિનિંગ ઈન્ડિયન હોકી ટીમના જુનિયર મૅનેજર રહી ચૂકેલા કોલકાતાના તોપોન દાસ (અક્ષય કુમાર) મનમાં ગાંઠ વાળે છે કે “દોસો શાલ હમારા પર રાજ કરને વાલા શાલા… લોંડોન કા ટીમ કો લોંડોન મેં હી હરાયેગા” : ઈંગ્લેંડને એની જ ધરતી પર ધૂળ ચાટતું કરવું. તૈયારી માટે બે જ વર્ષ છે. તપન દાસ સામે બે મુખ્ય પડકાર છેઃ દેશભરમાં ફરીને ચુનંદા હોકી-ખેલાડી ભેગા કરી ટીમ બનાવવી તથા ટીમને ઑલિમ્પિક્સ માટે સજ્જ કરવી.